கணினி.மருத்துவரிடம் போதல்.கிழக்கே சூரியன் சுட்டெரித்துக் கொண்டிருந்தது. இத்தனைக்கும் நேரம் காலை 8.30 மணிதான் ஆகியிருந்தது. அய்யாசாமி சோர்வாய் வானத்தைப் பார்த்தார். நெற்றியில் வியர்வை துளிர்விடத் துவங்கியிருந்தது..! .“என்ன அய்யாசாமி, இன்னிக்கு நீ போய்தான் தீரனுமா..? ஏறு வெயிலு ஆயிடுச்சி... கிளம்பனும்னா விடியக்காத்தாலேயே கிளம்ப வேண்டியதானே..!” –கருப்பண்ணன்.. அய்யாசாமியின் நீண்ட கால நண்பர்...“ஒடம்புக்கு ஒன்னும் முடியல.. நேத்து பழைய சோத்துக்கு மாவள்ளி கெழங்க நெறையா சேத்துக்கிட்டனா.. அது சூட்ட தூக்கி விட்ருச்சு.. விடியகாத்தால எழுந்திரிக்க முடியல” .“சரி.. படுத்திருந்துட்டு நாளைக்குத்தான் போப்பா...”